|  |  |
| --- | --- |
|  | **DJEČJI VRTIĆ*ŠIBENSKA MASLINA*** *Ulica branitelja Domovinskog rata 2G, 22 000 Šibenik, tel: 022 332 324;*  *fax: 022 332 530; email:* [djecji.vrtic@dv-simaslina.com](mailto:djecji.vrtic@dv-simaslina.com) |

KLASA: 601-01/22-01/31  
URBROJ: 2182-1-42-06-22

Šibenik, 31. 3. 2022.

Na temelju članka 1.a Zakona o predškolskom odgoju i naobrazbi (NN 10/97, 107/07., 94/13. i 98/19), te Odluke o provođenju upisa Upravnog vijeća

KLASA: 601-01/22-01/26, URBROJ:2182-1-42-06-22 od 31. 3. 2022. godine, DJEČJI VRTIĆ ŠIBENSKA MASLINA oglašava:

**JAVNU OBJAVU**

**za UPIS**

**djece u dječje jaslice i vrtiće za 2022/2023. pedagošku godinu za slijedeće vrste programa:**

* redoviti 10-satni program za JASLICE - „VIDICI“, „KUĆICA“, ,,PČELICA“
* redoviti 10-satni program za VRTIĆ - ,,VESELJKO“, „KUĆICA“, „PČELICA“ „RADOST“, „JUTRO“
* redoviti poludnevni jutarnji 5,5 - satni program za VRTIĆ - „VIDICI“ (gornji kat)
* redoviti 10-satni program obogaćen dramsko-scenskim sadržajima za VRTIĆ - „JUTRO“
* 7 satni program za djecu s teškoćama u razvoju - DV ,,JUTRO“
* redoviti smjenski 10- satni program za VRTIĆ - DV „RADOST“
* besplatni program predškole – 250 sati godišnje – organizacija ovisi o potrebama roditelja i mogućnostima ustanove

**Upisi traju** od ponedjeljka **04. travnja 2022.** do petka **15. travnja 2022. godine.**

**Upisi će se provoditi elektronski, putem aplikacije eUPISI. Aplikaciji se može pristupiti na web adresi:** [**eupisi.sibenik.hr**](http://www.eupisi.sibenik.hr)(upisati u alatnu traku).

UPUTE za ispunjavanje elektronske prijave dostupne su na navedenoj web adresi.

**Potvrdu o uspješnosti registracije u sustav eUPISI i potvrdu o statusu podnesene prijave, dobit ćete na mail koji navedete prilikom registracije,**

**stoga vas molimo da provjeravate mail sandučić tijekom trajanja upisa.**

**\*\*\*** U slučaju **tehničkih poteškoća** tijekom prijave, dostupna je podrška na broj: **0800 2626,** ili email: [**info@agramer-savjetovanje.hr**](mailto:info@agramer-savjetovanje.hr)**. Za** sva **ostala pitanja** možete se javiti **pedagoginji** na broj: **099/ 278-8024** ili email:[**pedagogdvsimaslina@gmail.com**](mailto:pedagogdvsimaslina@gmail.com)**.**

**OBVEZNA DOKUMENTACIJA:**

1. **Rodni list** djeteta (preslika)
2. **Uvjerenje o prebivalištu** (ne starije od 6 mjeseci) za oba roditelja, dijete i ostalu malodobnu djecu ili **PRIVOLA** (potvrđuje se tijekom elektronske prijave)da vrtić može samputem nadležnog Upravnog odjela Grada, provjeriti podatke o prebivalištu u evidenciji prebivališta i boravišta građana
3. **Liječnička svjedodžba** o obavljenom sistematskom pregledu djeteta
4. **Preslika kartona procijepljenosti** djeteta
5. **Inicijalni upitnik** (preuzeti s Internet stranice vrtića: www.[dv-simaslina.com](http://dv-simaslina.com), dostupan u kategoriji UPISI 2022/2023.)

**DOKUMENTI KOJIMA RODITELJI ILI SKRBNICI DOKAZUJU PRAVO PREDNOSTI PRI UPISU:**

1. **Elektronski zapis sa HZMO-a** kao dokaz o zaposlenju oba roditelja (umjesto radne knjižice); **Potvrda o statusu redovnog studenta** (ovjerava Visoko učilište), **Rješenje o invalidnosti za invalide Domovinskog rata** (izdaje Hrvatski zavod za mirovinsko osiguranje)
2. **Rodni listovi** za troje ili više ostale malodobne djece (preslika)
3. **Rješenje o primanju dječjeg doplatka**
4. **Rješenje Centra za socijalnu skrb i/ili druga medicinska dokumentacija**- za dijete s teškoćama u razvoju
5. **Dokaz o statusu samohrane/jednoroditeljske obitelji**: smrtni list za preminulog roditelja, potvrda o nestanku drugog roditelja ili rješenje Centra za socijalnu skrb o privremenom uzdržavanju, pravomoćna presuda o razvodu braka
6. **Potvrda Centra za socijalnu skrb-** za dijete uzeto na skrb i uzdržavanje u udomiteljsku obitelj
7. **Preporuka Centra za socijalnu skrb** za smještaj djeteta u vrtić
8. **Potvrda o smjenskom radu** za oba roditelja- za dijete koja će pohađati smjenski program
9. **Rješenje o sufinanciranju boravka djeteta** druge jedinice lokalne samouprave- za dijete koje zajedno s roditeljima živi izvan područja grada Šibenika

|  |
| --- |
| Radi upoznavanja psihofizičkog razvoja Vašeg djeteta, potrebno je zajedno sa djetetom doći na **INICIJALNI RAZGOVOR** i sa sobom donijeti popunjen **OBRAZAC za inicijalni razgovor** (preuzeti sa web stranice vrtića). Inicijalni razgovor će provoditi stručni suradnici nakon podnošenja Vašeg zahtjeva za upis.  O terminu inicijalnog razgovora, obavijestit ćemo Vas naknadno. |

**POPIS PRIMLJENE DJECE** objavit će se na web stranici vrtića **6. lipnja 2022.,** pomoću identifikatora (šifra koju roditelj dobiva na e-mail prijavom djeteta u sustav eUPISI)**.** **Rješenje o upisu** roditelji će dobiti na svoju e-mail adresu.

|  |
| --- |
| Na rješenje roditelji se mogu žaliti u **žalbenom roku** od utorka, **7. lipnja** do srijede, **15. lipnja 2022**. **god.**  **ŽALBE S UPISNOM DOKUMENTACIJOM** šalju se na e-mail: djecji.vrtic@dv-simaslina.com.  **Rješavanje žalbi** po upisu biti će u utorak, **21. lipnja 2022. god.** |

**ROK ZA ZAKLJUČIVANJE UGOVORA ZA SVU DJECU TRAJE OD 16. 8. 2022. DO 31. 8. 2022. GODINE.**